CELEX: 62017CN0339
Language: sk
Date: 2017-06-07 00:00:00
Title: Vec C-339/17: Návrh na začatie prejudiciálneho konania, ktorý podal Landgericht Köln (Nemecko) 7. júna 2017 – Verein für lauteren Wettbewerb e.V./Princesport GmbH

28.8.2017   
            
            
               SK
            
            
               Úradný vestník Európskej únie
            
            
               C 283/23
            
         Návrh na začatie prejudiciálneho konania, ktorý podal Landgericht Köln (Nemecko) 7. júna 2017 – Verein für lauteren Wettbewerb e.V./Princesport GmbH
   (Vec C-339/17)
   (2017/C 283/32)
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Landgericht Köln
   
      Účastníci konania pred vnútroštátnym súdom
   
   
      Žalobca: Verein für lauteren Wettbewerb e.V.
   
      Žalovaná: Princesport GmbH
   
      Prejudiciálne otázky
   
   
               1.
            
            
               Má sa článok 7 ods. 1 nariadenia (EÚ) č. 1007/2011 (1) vykladať v tom zmysle, že treba nutne ujasniť, že ide o čistý textilný výrobok zložený výlučne z rovnakého vlákna?
            
         
               2.
            
            
               Je nutné použiť jeden z troch údajov „100 %“, „čisté“ alebo „len z“ uvedených v článku 7 nariadenia (EÚ) č. 1007/2011 alebo ide v prípade takýchto výrobkov iba o možnosť, a nie o povinnosť?
            
         
               3.
            
            
               Vzťahuje sa povinnosť uvedená v článku 9 ods. 1 nariadenia (EÚ) č. 1007/2011 označiť textilný výrobok etiketou alebo iným označením, na ktorom je uvedený názov a hmotnostné percento všetkých obsiahnutých vlákien, aj na čisté textilné výrobky spadajúce pod článok 7 nariadenia (EÚ) č. 1007/2011?
            
         
      (1)  Nariadenie Európskeho parlamentu a Rady (EÚ) č. 1007/2011 z 27. septembra 2011 o názvoch textilných vlákien a súvisiacom označení vláknového zloženia textilných výrobkov etiketou a iným označením, ktorým sa zrušuje smernica Rady 73/44/EHS a smernice Európskeho parlamentu a Rady 96/73/ES a 2008/121/ES; Ú. v. EÚ L 272, 2011, s. 1.